หุ้นดาวโจนส์,น้ำมันปิดบวก/ทองลง
หุ้นดาวโจนส์ปิดบวก 141.59 จุด ได้แรงหนุนข้อมูลแรงงานสดใส ด้านราคาน้ำมันเพิ่มขึ้น 64 เซนต์ ขณะที่ทองคำลง 5.30 ดอลลาร์
28 พ.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,464.64 จุด เพิ่มขึ้น 141.59 จุด หรือ + 0.41% ดัชนี เอสแอนด์พี 500 ปิดที่ 4,200.88 จุด เพิ่มขึ้น 4.89 จุด หรือ +0.12% ดัชนี แนสแดค ปิดที่ 13,736.28 จุด ลดลง 1.72 จุด หรือ -0.01%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 27 พ.ค. หลังสหรัฐเปิดเผยตัวเลขผู้ขอรับสวัสดิการว่างงานที่ต่ำกว่าคาดด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม เพิ่มขึ้น 64 เซนต์ ปิดที่ 66.85 ดอลลาร์ต่อบาร์เรล ด้านเบรนต์ทะเลเหนือลอนดอนงวดส่งมอบเดือนกรกฎาคม เพิ่มขึ้น 59 เซนต์ ปิดที่ 69.46 ดอลลาร์ต่อบาร์เรลสัญญาน้ำมันดิบเวสต์เท็กซัส ตลาดนิวยอร์กปิดบวกติดต่อกันเป็นวันที่ 5 หลังจากสหรัฐเปิดเผยข้อมูลเศรษฐกิจที่แข็งแกร่ง ซึ่งทำให้นักลงทุนมีมุมมองเป็นบวกต่อแนวโน้มความต้องการใช้พลังงานขณะที่ ราคาทองคำตลาดโคเม็กซ์งวดส่งมอบเดือนมิถุนายน ลดลง 5.30 ดอลลาร์ ปิดที่ 1,898.50 ดอลลาร์ต่อออนซ์ โดยสัญญาทองคำตลาดนิวยอร์กปิดร่วงหลุดจากแนว 1,900 ดอลลาร์ หลังได้รับแรงกดดันจากอัตราผลตอบแทนพันธบัตรรัฐบาลสหรัฐที่ดีดตัวขึ้นเหนือระดับ 1.6% และจากการที่นักลงทุนเทขายทองคำในฐานะสินทรัพย์ที่ปลอดภัยหลังจากสหรัฐเปิดเผยข้อมูลเศรษฐกิจที่แข็งแกร่ง